Stefna íslenskra stjórnvalda í loftslagsmálum verður að vera skýr og í takt við alþjóðlegar skuldbindingar okkar . Þau eiga að vera yfir og allt um kring í allri opinberri ákvarðanatöku . En það er ekki nóg . Tillaga okkar þingflokks um stofnun slíks ráðs var samþykkt í þinginu fyrr á þessu ári . Fullyrt hefur verið af vísindafólki að 1,5° hlýnun sé í raun og veru það sem heimurinn þolir , hvort sem það er mannskepnan sjálf eða aðrir þættir vistkerfanna . Að vera metnaðarfull og ábyrg fyrir kynslóðir nútímans og framtíðar , þýðir að stíga skref sem eru ennþá stærri en áður hafa verið nefnd . Hér á Íslandi þurfum við að stefna að því að Ísland verði kolefnishlutlaust og draga mun meira úr losun gróðurhúsalofttegunda . Það olli því miklum vonbrigðum að við ríkisstjórnarskiptin 2013 voru þessar tillögur eitt af því fyrsta sem slegið var út af borðinu . Ekki er hægt að víkjast undan því að taka upp áætlunina um grænt hagkerfi aftur . Ef við ætlum að deila kjörum á þessari jörð til framtíðar verðum við að gæta að því í hvívetna að efnahagslegur vöxtur sé ekki ágengur . Einsleitir mælikvarðar eiga að heyra sögunni til . Með innleiðingu græns hagkerfis , stofnun loftlagsráðs og að fella loftslagsmarkmiðin inn í allar opinberar ákvarðanir og stefna ótrauð að kolefnishlutlausu samfélagi , til viðbótar við Parísarsamkomulagið , leggjum við enn þyngri lóð á vogarskálarnar til að draga varanlega úr losun gróðurhúsalofttegunda . Það eru skýr skref til framtíðar . Höfundur er þingflokksformaður VG . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .